smcproject/ml-wiki-sentences huggingface dataset:
രാജ്യത്തെമ്പാടുനിന്നും സൈനികസേവനത്തിന് അനുയോജ്യരെന്നു വിചാരിച്ചിരുന്നവരെ കൂട്ടിച്ചേർത്തുകൊണ്ട് 1944 ഒക്ടോബർ 18-ന് ഉണ്ടാക്കിയ ഒരു വിഭാഗമായിരുന്നു ഇത്.
അയാളുടെ ഗോ പ്രവിശ്യയിൽ നിന്നും മാത്രം ഒരു ലക്ഷം ആൾക്കാരെ ഇതിൽ ചേർത്തുവെന്ന് ഗീബൽസ് തന്റെ ഡയറിയിൽ കുറിച്ചിരുന്നു.
45-60 വയസ്സുകാരായ പരിശീലനമൊന്നും കാര്യമായി ലഭിക്കാത്ത ഇത്തരം ആൾക്കാർക്ക് വേണ്ടവിധം ആയുധവും ലഭ്യമായിരുന്നില്ല.
സോവിയറ്റ് ടാങ്കുകളെയും ആർട്ടിലറിയെയും പ്രതിരോധിക്കാൻ ഇങ്ങനെയുള്ളവർക്ക് ആകുമെന്ന് ഗീബൽസ് കരുതിയത് തീർത്തും യാഥാർത്ഥ്യബോധമില്ലാത്ത കാര്യമായിരുന്നു.
ഈ പരിപാടി ഒട്ടും ജനകീയവും അല്ലായിരുന്നു.
പരാജയവും മരണവും
യുദ്ധത്തിന്റെ അന്ത്യമാസങ്ങളിൽ ഗീബൽസിന്റെ പ്രസംഗങ്ങൾ ഒക്കെ നഷ്ടമാവുന്ന ഒരു വെളിപാടിന്റെ രൂപം കൈവരിച്ചു.
1945 തുടക്കത്തിൽ സോവിയറ്റുസേന ഓഡർ നദിക്കരയിൽ എത്തിയതും പടിഞ്ഞാറൻ സേന റൈൻ നദി കടക്കാൻ തുടങ്ങിയതും ഉറപ്പായ പരാജയം ഒളിച്ചുവയ്ക്കാൻ ആവാത്തവിധം ആക്കി കാര്യങ്ങൾ.
എല്ലാ വിഭവങ്ങളും മുൻനിരയിലേക്ക് മാറ്റിയതിനാൽ ബെർളിനെ രക്ഷിക്കാൻ യാതൊന്നും ബാക്കിയുണ്ടായിരുന്നില്ല.
ലക്ഷക്കണക്കിനു ജർമൻകാർ പടിഞ്ഞാറോട്ടു പലായനം ചെയ്യുന്നതായി ഗീബൽസ് തന്റെ ജനുവരി 21 -ന്റെ ഡയറിയിൽ കുറിച്ചു.
സഖ്യസേനയോടു സന്ധിചെയ്യുന്നതിനെപ്പറ്റി അയാൾ വീണ്ടും ഹിറ്റ്‌ലറോടു സൂചിപ്പിച്ചെങ്കിലും അതു പിന്നീടും നിരസിക്കപ്പെട്ടു.
എന്നാൽ തന്റെ നേതാവിന് തന്നിലുള്ള വിശ്വാസം നഷ്ടപ്പെടരുതെന്നു നിർബന്ധമുള്ള അയാൾക്ക് ഈ വിഷയം അത്രയ്ക്കങ്ങോട്ടു മുന്നോട്ടു വയ്ക്കാനും ആവില്ലായിരുന്നു.
മറ്റു പലനേതാക്കളും ഹിറ്റ്‌ലറോടു ബെർളിൻ വിട്ട് പുതിയൊരു സമരമുഖം ബവേറിയയിലെ നാഷണൽ റീഡൗട്ടിൽ തുടങ്ങാമെന്ന് അഭിപ്രായപ്പെട്ടപ്പോഴും അവസാനനിൽപ്പ് ബെർളിനിൽ തന്നെയാവണമെന്ന് ഉറപ്പിച്ച് ഗീബൽസ് അതിനെ എതിർത്തു.
മാഗ്‌ദയുടെ, സഖ്യസേനയുടെ പിടിയിലായ മകൻ ഹരാൾഡ് ഒഴിയെയുള്ള കുടുംബം അനിവാര്യമായ അന്ത്യത്തെ നേരിടാൻ ബർളിനിൽ എത്തിച്ചേർന്നു.
ജനുവരി 27 -ലെ അവരുടെ നീണ്ട യോഗത്തിൽ ഗീബൽസും മാഗ്‌ദയും ആത്മഹത്യയെക്കുറിച്ചും അവരുടെ ചെറിയ കുട്ടികളുടെ ഭാവിക്കെറിച്ചും ചർച്ച ചെയ്തിരിക്കാം.
നാസിഭരണത്തിന്റെ ചെയ്തികളെ പുറംലോകം എങ്ങനെയാണ് നോക്കിക്കാണുക എന്നതെപ്പറ്റി കൃത്യമായ അറിവുണ്ടായിരുന്ന ഗീബൽസ് അത്തരം ഒരു വിചാരണയ്ക്ക് നിന്ന് കൊടുക്കാൻ തയ്യാറല്ലായിരുന്നു.
തന്റെ സ്വകാര്യകുറിപ്പുകളും പേപ്പറുകളും അയാൾ ഏപ്രിൽ 18 -ന് രാത്രിയിൽ കത്തിച്ചുകളഞ്ഞു.
ഹിറ്റ്‌ലറുടെ മനോരാജ്യങ്ങളെ എങ്ങനെ സുഖിപ്പിക്കാം എന്നതെക്കുറിച്ച് ഗീബൽസിനു നന്നായി അറിയാമായിരുന്നു.
ദൈവത്തിന്റെ ഇടപെടൽ മൂലമാണ് ഏപ്രിൽ 12 -ന് പ്രസിഡണ്ട് റൂസ്‌വെൽറ്റ് മരിച്ചതെന്ന് അയാൾ പറഞ്ഞു.
ഗീബൽസ് വിവരിച്ചപോലെ അതൊരു മാറ്റത്തിന്റെ തുടക്കമാകുമോ എന്ന് ഹിറ്റ്‌ലർ കരുതിയിരുന്നോ എന്നത് വ്യക്തമല്ല.
എല്ലാക്കാലത്തും താൻ ഏറ്റവും മോഹിച്ച ഇടത്ത് ഗീബൽസ് അപ്പോൾ എത്തിച്ചേർന്നു: ഹിറ്റ്‌ലറിന്റെ അടുത്ത്.
ഏപ്രിൽ 23 വരെ റാങ്കുകൾ എടുത്തുകളഞ്ഞിരുന്നില്ലെങ്കിലും ഗോറിംഗിനെ ഹിറ്റ്‌ലർ ഒഴിവാക്കിയിരുന്നു.
ഹിംലർ ആവട്ടെ, വിസ്റ്റുല ഗ്രൂപ്പിന്റെ കമാണ്ടർ എന്ന നിലയിൽ വളരെ മോശം പ്രകടനം കാഴ്‌ചവച്ച് ഹിറ്റ്‌ലറുടേ അപ്രീതി സമ്പാദിച്ചുകഴിഞ്ഞിരുന്നു.
ഹിറ്റ്‌ലറുടെ ഏറ്റവും അടുത്ത ആൾക്കാരായ ഗോറിംഗ്, ഹിംലർ, റിബൺട്രോപ്, സ്പീയർ എന്നിവരെല്ലാം ഏപ്രിൽ 20 -ന് ഹിറ്റ്‌ലറുടെ ജന്മദിനാഘോഷം കഴിഞ്ഞ ഉടൻതന്നെ ബർളിൻ വിടാൻ തീരുമാനിച്ചുകഴിഞ്ഞിരുന്നു.
ഹിറ്റ്‌ലറുടെ കൂടെത്തന്നെ നിന്ന് ജീവിതം അവസാനിപ്പിക്കണമെന്ന് ബോർമാനും ആകാംഷ ഉണ്ടായിരുന്നില്ല.
അവസാനം വരെ ബർളിനിൽ തന്നെ ഉണ്ടാവുമെന്നും അതിനുശേഷം സ്വയം വെടിവച്ചുമരിക്കുമെന്നും ഏപ്രിൽ 22-ന് ഹിറ്റ്‌ലർ പ്രഖ്യാപിച്ചു.
അന്നുതന്നെ er ഫ്യൂറർബങ്കറിനടുത്തുള്ള വോർബങ്കറിലേക്ക് ഗീബൽസും കുടുംബവും താമസം മാറ്റി.
വൈസ് അഡ്‌മിറൽ ഹാൻസ് എറിക് വോസ്സിനോട് കീഴടങ്ങുകയോ രക്ഷപ്പെടുകയോ ചെയ്യുന്നത് താൻ പ്രോൽസാഹിപ്പിക്കില്ലെന്ന് ഗീബൽസ് പറഞ്ഞു.
ബെർളിനിലെ ജനങ്ങളോട് ഏപ്രിൽ 23 -ന് ഗീബൽസ് ഇങ്ങനെ പ്രഖ്യാപിച്ചു:
നിങ്ങളുടെ നഗരത്തിനായി യുദ്ധം ചെയ്യുവാൻ ഞാൻ നിങ്ങളോട് ആവശ്യപ്പെടുന്നു.
നിങ്ങളുടെ ഭാര്യമാർക്കും മക്കൾക്കും മാതാപിതാക്കൾക്കും വേണ്ടി കയ്യിലുള്ള എന്തും ഉപയോഗിച്ചു പൊരുതുക.
നമ്മുടെ ഭാവിതലമുറയ്ക്കുവേണ്ടി നമ്മുടെ അരുമയായി നമ്മൾ കരുതിവച്ചതൊക്കെയും നിങ്ങളുടെ കൈകൾ രക്ഷിക്കട്ടേ.
അഭിമാനവും ധൈര്യവും ഉള്ളവരായിരിക്കുക.
പുത്തൻ ആശയങ്ങളും സൂത്രങ്ങളും ആയി പോരാടുക.
നിങ്ങളുടെ നേതാവ് നിങ്ങളോടൊപ്പമുണ്ട്.
അയാളും അയാളുടെ സഹപ്രവർത്തകരും നിങ്ങളോടൊപ്പം തുടരും.
അയാളുടെ ഭാര്യയും കുട്ടികളും ഇവിടെയുണ്ട്.
ഈ നഗരം 200 ആൾക്കാരോടോപ്പം ഒരിക്കൽ പിടിച്ചടക്കിയ അയാൾ തലസ്ഥാനം സംരക്ഷിക്കാൻ വേണ്ടതെല്ലാം ചെയ്യും.
ബെർളിൻ യുദ്ധം നിവർന്നുനിന്നു യുദ്ധം ചെയ്യാൻ ഈ രാഷ്ട്രത്തിനു മൊത്തം മാതൃകയാവണം ...
ഏപ്രിൽ 29 -ന് അർദ്ധരാത്രിക്കുശേഷം ബങ്കർ കോപ്ലക്സിന്റെ അടുത്തേക്കു സോവിയറ്റ് സേന എത്തിയതോടെ ഫ്യൂറർബങ്കറിൽ നടന്ന ഒരു ചെറിയ ചടങ്ങിൽ വച്ച് ഹിറ്റ്‌ലർ ഈവ ബ്രൗണിനെ വിവാഹം ചെയ്തു.
അതിനുശേഷം തന്റെ ഭാര്യയുമൊത്ത് ഒരു ചെറിയ പ്രഭാതഭക്ഷണം ഹിറ്റ്‌ലർ ഏവർക്കും നൽകി.
പിന്നീട് ഹിറ്റ്‌ലർ തന്റെ അവസാന വിൽപ്പത്രം എഴുതാൻ സെക്രട്ടറിയായ ട്രോഡ്‌ൽ ജഡ്ജുമൊത്ത് മറ്റൊരു മുറിയിലേക്കു പോയി.
ഗീബൽസും ബോർമാനുമായിരിന്നു അതിന്റെ സാക്ഷികൾ.
തന്റെ അവസാന വില്ലിൽ ഹിറ്റ്‌ലർ ആരെയും തന്റെ പിന്തുടർച്ചാവകാശിയായി ഫ്യൂറർ എന്ന നിലയിലോ നാസിപ്പാർട്ടിയുടെ നേതാവ് എന്ന നിലയിലോ അവരോധിച്ചിരുന്നില്ല.
ഗീബൽസിനെ രാഷ്ട്രത്തിന്റെ ചാൻസലറായും ആ സമയത്ത് ഡാനിഷ് അതിർത്തിയിലുള്ള ഗ്രാന്റ് അഡ്‌മിറൽ കാൾ ഡോണിറ്റ്‌സിനെ പ്രസിഡണ്ടായും ബോർമാനെ പാർട്ടി നേതാവായും നിയോഗിച്ചു.
മനുഷ്യത്തപരമായ കാരണങ്ങളാലും വ്യക്തിപരമായ കൂറിനാലും ബർളിൻ വിടാനുള്ള ഹിറ്റ്‌ലറുടെ നിർദ്ദേശം അനുസരിക്കില്ലെന്ന് ഗീബൽസ് അതിന്റെ അടിയിൽ കൂട്ടിച്ചേർത്തു.
കൂടാതെ തന്റെ ഭാര്യയും കുട്ടികളും അവിടെത്തന്നെ ഹിറ്റ്‌ലറോടൊപ്പം തുടരുമെന്നും അയാൾ എഴുതിച്ചേർത്തു..
ഏപ്രിൽ 30 -ന് ഉച്ചയ്ക്ക് ഹിറ്റ്‌ലർ സ്വയം നിറയൊഴിച്ച് ആത്മഹത്യ ചെയ്തു.
ഹിറ്റ്‌ലറുടെ മരണശേഷം ഗീബൽസ് ആകെ വിഷണ്ണനായി.
ഗീബൽ പറഞ്ഞത് പിന്നീട് വോസ്സ് പറഞ്ഞതുപ്രകാരം: ഇത്തരം ഒരു മനുഷ്യൻ നമ്മോടൊപ്പം ഇല്ലെന്നുള്ളത് എത്ര പരിതാപകരമാണ്.
പക്ഷേ ഒന്നും ചെയ്യാനില്ല.
ഹിറ്റ്‌ലർ തെരഞ്ഞെടുത്ത വഴിമാത്രമേ ഇനി നമുക്കും മുന്നിലുള്ളൂ.
ആ വഴിതന്നെ ഞാനും തെരഞ്ഞെടുക്കുന്നു .
ചാൻസലർ എന്ന നിലയിൽ ഗീബൽസ് ചെയ്ത ഏകകാര്യം മെയ് ഒന്നാം തിയതി ജർമൻ ജനറലായ ഹാൻസ് ക്രെബ്സിനോട് ഒരു വെള്ളക്കൊടിക്കീഴിൽ അപ്പോഴേക്കും മധ്യബർളിനിൽ എത്തിയ സോവിയറ്റ് ഐയ്ത് ഗാർഡ്‌സ് ആർമി ജനറൽ വാസിലി കുയിക്കോവിനു നൽകാനുള്ള ഒരു കത്ത് തയ്യാറാക്കൽ ആയിരുന്നു.
അതിൽ ഹിറ്റ്‌ലറുടെ മരണവും വെടിനിർത്തലിനുള്ള അപേക്ഷയുമായിരുന്നു ഉണ്ടായിരുന്നത്.
ഇനിയങ്ങോട്ടുള്ള പ്രവൃത്തികൾ എല്ലാം വൃഥാവിലാണെന്ന് ഗീബൽസിനു മനസ്സിലായി.
മെയ് ഒന്നിന് തന്നെ വൈസ് അഡ്‌മിറൽ വോസ് ഗീബൽസിനെ അവസാനമായി കണ്ടു, “ വിട പറയുമ്പോൾ ഞങ്ങളോടൊപ്പം പോരാൻ ഞാൻ ഗീബൽസിനോടു പറഞ്ഞു . അയാൾ പറഞ്ഞത്: ‘ മുങ്ങിക്കൊണ്ടിരിക്കുന്ന കപ്പൽ ക്യാപ്റ്റൻ ഉപേക്ഷിക്കാൻ പാടില്ല. ഞാൻ ഇതേപ്പറ്റിയെല്ലാം ചിന്തിച്ചതാണ്, ഇവിടെ തന്നെ തുടരാനാണ് തീരുമാനിച്ചിരിക്കുന്നത്. ചെറിയകുട്ടികളെയും കൊണ്ട് എനിക്ക് പോകാൻ ഇടങ്ങളൊന്നുമില്ല. മാത്രമല്ല എന്റെ കാലുകൊണ്ട് എനിക്ക് രക്ഷപ്പെടാനുമാവില്ല... ’” ഗീബൽസ് കുടുംബം.
ഈ കൃത്രിമമായി നിർമ്മിച്ച ചിത്രത്തിൽ, അപ്പോൾ സ്ഥലത്തില്ലാതിരുന്ന ഗീബൽസിന്റെ വളർത്തുമകനായ ഹരൾഡ് ക്വാന്റിനെ കുടുംബചിത്രത്തിൽ കൂട്ടിച്ചേർത്തിരിക്കുന്നു
1945 മെയ് 1 -ന് വൈകീട്ട് എസ് എസ്സ് ദന്തഡോക്ടർ ഹെൽമുട്ട് കുൻസിനോട് തന്റെ ആറുകുട്ടികൾക്കും മോർഫിൻ ഇഞ്ചക്ഷൻ നൽകാനും അങ്ങനെ അബോധാവസ്ഥയിൽ ഉള്ളപ്പോൾ അവരുടെ വായകളിലേക്ക് ഓരോ ആംപ്യൂൾ സയനൈഡ് പൊട്ടിച്ച് ഒഴിക്കാനും നിർദ്ദേശം നൽകി.
പിന്നീട് കുൻസ് പറഞ്ഞതുപ്രകാരം മോർഫീൻ നൽകിയത് താൻ തന്നെയാണെങ്കിലും സയനൈഡ് നൽകിയത് മാഗ്‌ദയും ഹിറ്റ്‌ലറുടെ പേർസണൽ ഡോക്ടറായ ലുഡ്‌വിഗ് സ്റ്റമ്പ്ഫെഗറും ചേർന്ന് ആണെന്നാണ്.
രാത്രി എട്ടരയോടേ ബങ്കർ വിട്ട ഗീബൽസും മാഗ്‌ദയും ഉദ്യാനം വരെ നടക്കുകയും അവിടെ വച്ച് ആത്മഹത്യ ചെയ്യുകയും ചെയ്തു.
ഇതിനെപ്പറ്റി പലതരം കഥകൾ പ്രചാരത്തിലുണ്ട്.
അതിലൊന്നു പ്രകാരം ആദ്യം ഗീബൽസ് മാഗ്‌ദയെ വെടിവയ്ക്കുകയും തുടർന്ന് സ്വയം വെടിവയ്ക്കുകയാണ് ഉണ്ടായതെന്നുമാണ്.
മറ്റൊരു കഥപ്രകരം രണ്ടുപേരും ഓരോ സയനൈഡ് കാപ്സൂൾ കഴിക്കുകയായിരുന്നെന്നും ഉടൻതന്നെ വെടിവച്ച് ദയാവധം നൽകുകയായിരുന്നു എന്നുമാണ്.
ഗീബൽസിന്റെ എസ് എസ്സ് അസ്സിസ്റ്റന്റ് ഗുന്തർ ഷ്വാജർമൻ പറഞ്ഞതുപ്രകാരം ഗീബൽസും മാഗ്‌ദയും തങ്ങളെക്കാൾ മുന്നേ ഉദ്യാനത്തിലേക്ക് പടികൾ  കയറിപ്പോയെന്നും തുടർന്ന് വെടിയൊച്ച കേട്ടു എന്നുമാണ്.
പിന്നെ കയറിച്ചെന്ന ഷ്വാസ്ജർമൻ കണ്ടത് മരിച്ചുകിടക്കുന്ന ഗീബൽസിനെയും ഭാര്യയേയുമാണ്.
മുന്നേ തന്നെ ഗീബൽസ് ആജ്ഞാപിച്ച പ്രകാരം അനങ്ങാതെ കിടന്ന ആ ശരീരങ്ങളിലേക്ക് ഒരു എസ് എസ്സ് ഉദ്യോഗസ്ഥനെക്കൊണ്ട് വീണ്ടും നിറയൊഴിപ്പിച്ചു.
ആ ശരീരങ്ങൾ പിന്നീറ്റ് പെട്രോൾ ഒഴിച്ചു കത്തിച്ചുവെങ്കിലും സംസ്കരിച്ചിരുന്നില്ല.
ഏതാനും ദിവസങ്ങൾക്കുശേഷം ഗീബൽസിന്റെയും മാഗ്‌ദയുടെയും കുട്ടികളുടെയും മൃതശരീരങ്ങൾ തിരിച്ചറിയാനായി വോസിനെ സോവിയറ്റുകൾ ബങ്കറിലേക്കു കൊണ്ടുവന്നു.
ഗീബൽസിന്റെയും കുടുംബത്തിന്റെയും ഹിറ്റ്‌ലറിന്റെയും ബ്രൗണിന്റെയും ക്രെബ്‌സിന്റെയും ഹിറ്റ്‌ലറുടെ പട്ടികളുടെയും മൃതദേഹങ്ങൾ പലതവണ പുറത്തെടുക്കുകയും മറവുചെയ്യുകയും ചെയ്തു.
ഒടുവിലത്തെ സംസ്കാരം 1946 ഫെബ്രുവരി 21 -ന് മാഗ്‌ദർബർഗിലെ സ്മെർഷിൽ ആയിരുന്നു.
1970 -ൽ കെജിബി ഡിറക്ടർ ആയിരുന്ന യൂറി ആന്ദ്രോപോവ് ആ ശേഷിപ്പുകൾ നശിപ്പിച്ചുകളയാൻ ഉത്തരവിട്ടു.
1970 ഏപ്രിൽ 4 -ന് ഒരു സോവിയറ്റ് കെജിബി ടീം വിശദമായ സംസ്കാരചാർട്ടുകളുടെ സഹായത്തോടെ അഞ്ചു മരപ്പെട്ടികൾ കുഴിച്ചെടുത്ത് കത്തിച്ച് പൊടിച്ച് എൽബെ നദിയുടെ ഒരു കൈവഴിയായ ബീദെറിറ്റ്‌സിൽ ഒഴുക്കി.
ജൂതവിരോധവും ഹോളോകോസ്റ്റും ക്രിസ്റ്റൽനൈറ്റിനു തകർത്ത മ്യൂനിക്കിലെ ഒരു ജൂതപ്പള്ളി
അക്കാലത്തെ പല ജർമൻകാരെപ്പോലെ ഗീബൽസും കുട്ടിക്കാലം മുതലേ ഒരു ജൂതവിരോധിയായിരുന്നു.
നാസിപ്പാർട്ടിയിൽ ചേരുകയും ഹിറ്റ്‌ലറെ കാണുകയും ചെയ്തതോടെ അതിന്റെ തീവ്രത വർദ്ധിക്കുകയും ചെയ്തു.
ജർമൻ സാമൂഹ്യഇടങ്ങളിലെ പിൻതിരിപ്പന്മാരായ നശീകരണവിഭാഗമായും അയാൾ ജൂതന്മാരെ കണ്ടു.
നാസികൾ ഭരണം പിടിച്ചശേഷം ജൂതർക്കെതിരെ നടപടിയെടുക്കാൻ അയാൾ പലതവണ ഹിറ്റ്‌ലറെ പ്രേരിപ്പിച്ചു.
ജൂതവിരോധത്തിന്റെ പരകോടിയിൽ ഉള്ളപ്പോൾത്തന്നെ ഗീബൽസ് വംശീയചിന്തകൾ മണ്ടത്തരമാണെന്നും നാസിസത്തിന് ജീവശാസ്ത്രപരമായ വംശീയത അനാവശ്യമാണെന്നെല്ലാം അയാൾ പ്രഖ്യാപിക്കാറുണ്ടായിരുന്നു.
പല കാര്യങ്ങളിലും ഹിറ്റ്‌ലറുടെ തത്ത്വശാസ്ത്രങ്ങൾ ഭ്രാന്തമാണെന്നും റോസൻബർഗിന്റെ തിയറികൾ മണ്ടത്തരമാണെന്നുമെല്ലാം അയാൾ പറഞ്ഞിരുന്നു.
ജർമനിയിലെ സാംസ്കാരിക രംഗത്തുനിന്നും സാമ്പത്തികരംഗത്തുനിന്നും ജൂതന്മാരെ മാറ്റിനിർത്താനും ആത്യന്തികമായി അവരെ ജർമനിയിൽനിന്നും തന്നെ പൂർണ്ണമായും ഇല്ലാതാക്കുക എന്നതായിരുന്നു നാസികളുടെ ലക്ഷ്യം.
പ്രൊപഗണ്ട കൂടാതെ ജൂതന്മാരെ ഇല്ലായ്മ ചെയ്യാൻ പോഗ്രാമുകളും നിയമനിർമ്മാണവും മറ്റുപരിപാടികളും അയാൾ നടത്തി.
നാസിഭരണത്തിന്റെ ആദ്യനാളുകളിൽ വിവേചനപരമായി അയാൾ കൊണ്ടുവന്നകാര്യങ്ങളിൽ പൊതുഗതാഗതം ഉപയോഗിക്കുന്നതിൽ നിന്നും ജൂതന്മാരെ തടയലും ജൂതന്മാരുടെ കടകൾ പ്രത്യേകമായി അടായാളപ്പെടുത്തലും ഉൾപ്പെടുന്നു.
ജർമൻ നയതന്ത്രജ്ഞനായ ഏണസ്റ്റ് വൊം റാത് 1938 നവംബറിൽ പാരീസിൽ വച്ച് ഒരു ജൂതനായ ചെറുപ്പക്കാരനാൽ കൊല്ലപ്പെട്ടിരുന്നു.
അതിനു തിരിച്ചടിയായി വികാരതീവ്രമായ ഭാഷയിൽ ജൂതവിരുദ്ധത ആളിക്കത്തിക്കുന്ന ഒരു കുറിപ്പ് മാധ്യമങ്ങളിലൂടെ പുറത്തുവിട്ടു.
ഒരു പോഗ്രോമാണ് അതേത്തുടർന്നു സംഭവിച്ചത്.
ജർമനിയിലെങ്ങും ജൂതരെ ആക്രമിക്കുകയും സിനഗോഗുകൾ തകർക്കപ്പെടുകയും ചെയ്തു.
നവംബർ 8 -ന് ഒരു പാർട്ടിയോഗത്തിൽ ഗീബൽസ് നടത്തിയ പ്രസംഗം പ്രക്ഷോഭം രൂക്ഷമാക്കി.
നൈസർഗ്ഗികമായിത്തന്നെ ഉണ്ടായതെന്ന പോലെ പാർട്ടി അംഗങ്ങളോട് ജൂതരെ ജർമനി മുഴുവൻ ആക്രമിക്കാൻ പരോക്ഷമായി അയാൾ ആഹ്വാനം ചെയ്തു.
ആ സംഭവത്തിൽ നൂറോളം ജൂതന്മാർ കൊല്ലപ്പെടുകയുണ്ടായി.
നൂറുകണക്കിനു സിനഗോഗുകൾ തകർക്കപ്പെട്ടു.
ക്രിസ്റ്റൽനൈറ്റ് എന്ന് അറിയപ്പെട്ട ആ സംഭവത്തിൽ ആയിരക്കണക്കിന് ജൂത കച്ചവടസ്ഥാപനങ്ങൾ അടിച്ചുതകർത്തു.
ഏതാണ്ട് 30000 -ത്തോളം ജൂതരെ പീഡനക്യാമ്പുകളിലേക്ക് അയച്ചു.
നവമ്പർ 12 -ന് ഗോറിംഗിന്റെ ഒരു പ്രസ്ഥവനയോടെയാണ് കലാപൊഅം നിയന്ത്രണവിധേമായത്.
ജൂതസമ്പത്തുകൾ നശിപ്പിക്കുന്നത് ഒരു തരത്തിൽ ജർമൻ സമ്പത്തുനശിപ്പിക്കുന്നതിനു തുല്യമാണെന്നും ഒരിക്കൽ അവയെല്ലാം പിടിച്ചെടുത്തു മുതൽക്കൂട്ടാനുള്ളതുതന്നെയാണെന്നും ആണ് അയാൾ പ്രസംഗിച്ചത്.
തന്റെ ജൂതവിരോധപ്രചരണങ്ങൾ ഗീബൽസ് അനുസ്യൂതം തുടർന്നു.
ഗീബൽസ് കൂടി എഴുതിത്തയ്യാറാക്കിയ 1930 ജനുവരി 30-ലെ ഹിറ്റ്‌ലറുടെ റെയ്ക്സ്റ്റാഗ് പ്രസംഗം അതിന്റെ പരിസമാപ്തിയായിരുന്നു.
എങ്ങാനും ജർമനിക്ക് അകത്തോ പുറത്തോ ഉള്ള ജൂതന്മാർ സാമ്പത്തികമായി സഹായിച്ച് രാഷ്ട്രങ്ങളെ മറ്റൊരു ലോകയുദ്ധത്തിലേക്കു തള്ളിവിട്ടാൽ, ഭൂമിയിൽ ബോൾഷേവിസം വന്ന് അതുവഴി ഒരു ജൂതവിജയം ആവില്ല ഉണ്ടാവുക, മറിച്ച് യൂറോപ്പിലെ ജൂതവശത്തിന്റെ അന്ത്യമായിരിക്കും അത്!
ബെർലിനിൽ നിന്നു  ജൂതരെ പുറത്താക്കൻ 1935 മുതൽ തന്നെ ഗീബൽസ് ശ്രമിച്ചിരുന്നെങ്കിലു, 1940 കാലത്ത് അവിടെ ഏതാണ്ട് 62000 ജൂതന്മാർ ഉണ്ടായിരുന്നു.
ആയുധനിർമ്മാണ വ്യവസായത്തിൽ ജോലിക്കാരായി അവരെ ആവശ്യമുണ്ടായിരുന്നതിനാലാണ് ജൂതന്മാരെ പുറത്താക്കാൻ കാലതാമസമുണ്ടായത്.
1941 ഒക്ടോബറിലാണ് ജർമനിയിലെ ജൂതന്മാരെ പുറത്താക്കൽ ആരംഭിച്ചത്, ഒക്രോബർ 18-ന് ആദ്യവണ്ടി ബെർലിനിൽ നിന്നും പുറപ്പെട്ടു.
റിഗയിലും കോനാസിലും എത്തുമ്പോൾത്തന്നെ പല ജൂതരും വെടിയേറ്റു കൊല്ലപ്പെട്ടു.
പുറത്താക്കലിന്റെ മുന്നൊരുക്കമായി 1941 സെപ്തംബർ 5 ആവുമ്പോഴേക്കും എല്ലാ ജൂതന്മാരും അവരെ തിരിച്ചറിയാൻ ഒരു മഞ്ഞബാഡ്‌ജ് ധരിക്കണമെന്ന് ഗീബൽസ് നിയമമുണ്ടാക്കി.
1942 മാർച്ച് ആറിന് ഗീബൽസിന് വാൻസീ കോൺഫറൻസിന്റെ മിനുട്‌സിന്റെ പകർപ്പ് ലഭിച്ചു.
അതിൽ നാസികളുടെ നയം വ്യക്തമായിരുന്നു: യൂറോപ്പിലെ ജൂതരെ മുഴുവൻ കീഴടക്കിയ പോളണ്ടിലെ കൂട്ടക്കൊലാകേന്ദ്രങ്ങളിലേക്ക് അയയ്ക്കുകയും കൊന്നുതീർക്കുകയും ചെയ്യുക എന്നതായിരുന്നു അത്.
ജൂതരുടെ വിധിയെപ്പറ്റി ഗീബൽസിനു ശരിക്കും അറിയാമായിരുന്നെന്ന് അയാളുടെ അക്കാലത്തെ ഡയറിയിൽ നിന്നും വ്യക്തമാണ്.
"60 ശതമാനം ജൂതരെ കൊന്നുതീർക്കുക, ബാക്കിയുള്ളവരെക്കൊണ്ട് പണിയെടുപ്പിക്കുക... കിരാതമാണ് ഇതെന്നു തോന്നാം പക്ഷേ അവർ അത് അർഹിക്കുന്നതാണ്": 1942 മാർച്ച് 27 -ന്റെ ഗീബൽസിന്റെ ഡയറിയിൽ ഇങ്ങനെയായിരുന്നു എഴുതിയിരുന്നത്.
കണ്ടുമുട്ടുമ്പോഴെല്ലാം ഹിറ്റ്‌ലറും ഗീബൽസും തമ്മിൽ ജൂതരുടെ ഭാവിയെപ്പറ്റി ചർച്ച ചെയ്തിരുന്നു.
ജൂതരെ കൊന്നുതീർക്കുകയാണെന്നുള്ള കാര്യം വളരെ വ്യക്തമായി അയാൾക്ക് അറിയാമായിരുന്നു.
എന്നുമാത്രമല്ല അയാൾ അതിനെ പിന്തുണച്ചുമിരുന്നു.
പരസ്യമായിത്തന്നെ അതു പുറത്തുപറഞ്ഞിരുന്ന അപൂർവ്വം നാസിനേതാക്കളിൽ ഒരാളായിരുന്നു ഗീബൽസ്.
കുടുംബജീവിതം ഗീബൽസ്-മാഗ്‌ദ വഴക്കു തീർത്ത് ഒരുമിച്ച് നിർത്തി ഹിറ്റ്‌ലർ പുറത്തുവിട്ട ചിത്രം, 1938
മാഗ്‌ദയേയും കുട്ടികളെയും ഹിറ്റ്‌ലറിനു വലിയ ഇഷ്ടമായിരുന്നു.
ഗീബൽസിന്റെ ബെർളിനിലെ അപാർട്ട്മെന്റിൽ സമയം ചെലവഴിക്കുന്നത് ഹിറ്റ്‌ലർ ആസ്വദിച്ചിരുന്നു.
ഹിറ്റ്‌ലറുമായി വലിയ അടുപ്പം പുലർത്തിയിരുന്ന മാഗ്‌ദ അയാളുടെ ഒരു ചെറുകൂട്ടം സ്ത്രീസുഹൃത്തുക്കളുടെ ഗണത്തിൽ ഉണ്ടായിരുന്നു.
1936 ൽ കണ്ടുമുട്ടിയ ചെക്ക് നടി ലിഡ ബാരോവാ 1937 -ലെ ശിശിരമായപ്പോഴേക്കും ഗീബൽസ് വളരെ അടുത്തു.
1938 ആഗസ്ത് 15-ന് ഇതേപ്പറ്റി മാഗ്‌ഡ ഹിറ്റ്‌ലറുമായി ഒരു ദീർഘസംഭാഷണം നടത്തിയിരുന്നു.
തന്റെ മുതിർന്ന മന്ത്രി ഒരു വിവാദത്തിൽ ഉൾപ്പെട്ടുകാണുന്നതിൽ താത്‌പര്യമില്ലാതിരുന്ന ഹിറ്റ്‌ലർ ആ ബന്ധം അവിടെ അവസാനിപ്പിക്കണമെന്ന് ആവശ്യപ്പെട്ടു.
അതിനുശേഷം സെപ്തംബർ അവസാനം വരെ ഗീബൽസും മാഗ്‌ദയും യോജിപ്പിലാണു കഴിഞ്ഞിരുന്നത്.
വീണ്ടും അസ്വാരസ്യമുണ്ടായ ദമ്പതികളെ ഹിറ്റ്‌ലർ ഇടപെട്ട് ഒന്നിച്ചുതന്നെ കഴിയണമെന്ന് ആവശ്യപ്പെട്ടു.
അവർ ഒരുമിച്ചുതന്നെയാണുള്ളതെന്നു കാണിക്കാൻ ഹിറ്റ്‌ലർ തന്നെ അവരോടൊപ്പം നിന്നു ഫോട്ടോ ഏറ്റുത്തിരുന്നു ആ സമയത്ത്.
മാഗ്ദയ്ക്കും പലബന്ധങ്ങൾ ഉണ്ടായിരുന്നു, അവയിലൊന്ന് 1933 -ൽ കുർട്ട് ലുഡെക്കിയും മറ്റൊന്ന് 1938 -ൽ കാൾ ഹാങ്കുമായും ആയിരുന്നു.
ഗീബൽസ് കുടുംബത്തിൽ മാഗ്‌ദയുടെ ആദ്യവിവാഹത്തിൽ ഉള്ള ഹാരാൾഡ് ക്വാന്റ് (ജനനം 1921), ഹെൽഗ (1932), ഹിൽഡ (1934), ഹെൽമുത്ത് (1935), ഹോൾഡെ (1937), ഹെഡ്ഡ (1938), ഹെയ്ഡ് (1940) എന്നിവരായിരുന്നു ഉണ്ടായിരുന്നത്.
ഇതിൽ യുദ്ധത്തെ അതിജീവിച്ചത് ഹാരാൾഡ് മാത്രമായിരുന്നു.
ഇതും കാണുക പെരും നുണ വാൻസീ കോൺഫറൻസ് നാസികൾ മനുഷ്യരിൽ നടത്തിയ പരീക്ഷണങ്ങൾ അന്തിമപരിഹാരം സഹായകഗ്രന്ഥങ്ങൾ {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite web }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) അവലംബം വിശദമായ കുറിപ്പുകൾ പുറത്തേക്കുള്ള കണ്ണികൾ Joseph Goebbels എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
A collection of speeches and essays by Joseph Goebbels Archived 2008-09-12 at the Wayback Machine .
The Man Behind Hitler Nazi Sozi a pre-1933 pamphlet.
Communism With The Mask Off a  pamphlet of his 1935 Nuremberg Address.
Bolshevism in Theory and Practice a  pamphlet of his 1936 Nuremberg Address.
ജോസഫ് പതാലിൽ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
ലത്തീൻ കത്തോലിക്കാ സഭയുടെ ഉദയപ്പൂർ രൂപതയിലെ മെത്രാൻ.
കോട്ടയം ജില്ലയിലെ നെടുംകുന്നം സ്വദേശി.
നെടുംകുന്നം പതാലിൽ സ്കറിയ സ്കറിയ-ഏലിയാമ്മ ദമ്പതികളുടെ മകനായി 1937 ജനുവരി 26ന് ജനിച്ചു.
ചെറുപ്പത്തിൽ മിഷൻ ലീഗ്‌ ഉൾപ്പെടെയുള്ള ഭക്ത സംഘടനകളിൽ സജീവമായി പ്രവർത്തിച്ചിരുന്നു.
1949-ൽ അജ്മീർ രൂപതാ മിഷനിലേക്ക്‌ വൈദികാർത്ഥികളെ തെരഞ്ഞെടുക്കാനെത്തിയ വൈദികരെ കണ്ടുമുട്ടിയതിനെത്തുടർന്നാണ്‌ 
പ്രേഷിത പ്രവവർത്തനത്തോട്‌ ആഭിമുഖ്യം വർദ്ധിച്ചത്.
അജ്മീർ മിഷനിൽ വൈദികാർത്ഥിയായി ചേർന്ന അദ്ദേഹം 1963 സെപ്റ്റംബർ 21-ന്‌ പൗരോഹിത്യം സ്വീകരിച്ചു.
അജ്മീർ-ജയ്പൂർ രൂപതയിലെ മിഷൻ പ്രവർത്തനങ്ങളിൽ പങ്കാളിയാകുന്നതിനു മുൻപ്‌ രാജസ്ഥാനിലെ ഉൾനാടൻ മിഷൻ മേഖലയായ മാസ്ക - മഹുഡിയിൽ പ്രവർത്തിച്ചു.
മഹുഡിയിലെ മൂന്നു വർഷത്തെ സേവനത്തിനൊടുവിൽ ഫാ.
ജോസഫിന്‌ ഒരു മിഷൻ കേന്ദ്രത്തിന്റെ സ്വതന്ത്ര ചുമതല ലഭിച്ചു.
അമ്പപ്പാഡ മിഷൻ കേന്ദ്രത്തിൽ ആറു വർഷവും ദുംഗർപൂരിൽ പന്ത്രണ്ടു വർഷവും സേവനമനുഷ്ടിച്ചു.
മെത്രാൻപദത്തിൽ
1984-ൽ അജ്മീർ - ജയ്പൂർ രൂപത വിഭജിച്ച്‌ ഉദയപ്പൂർ രൂപത രൂപവത്കരിച്ചപ്പോൾ പ്രഥമ ബിഷപ്പായി ഫാ.
ജോസഫ്‌ പതാലിൽ നിയുക്തനായി.
1985-ഫെബ്രുവരി പതിനാലിന്‌ അജ്മീർ - ജയ്പൂർ രൂപതാ ബിഷപ്‌ ഡോ. ഇഗ്നേഷ്യസ്‌ മെനേസിസ്‌ മുഖ്യ കാർമ്മികനും ചങ്ങനാശേരി ആർച്ച് ബിഷപ്പായിരുന്ന മാർ ആൻറണി പടിയറ , ആഗ്ര ആർച്ച് ബിഷപ്പ് ഡോ. സെസിൽ ഡിസ, ബിഷപ്‌ ലിയോ ഡിമെല്ല തുടങ്ങിവർ സഹകാർമികരുമായിരുന്ന ശുശ്രൂഷയിൽ അദ്ദേഹം അഭിഷിക്തനായി.
ഉദയപ്പൂർ രൂപത
കഴിഞ്ഞ പന്ത്രണ്ടു വർഷമായി ഉദയപ്പൂരിലെ ഇടവകകളിൽ ക്രിസ്തീയ സമൂഹങ്ങൾ സജീവമായി പ്രവർത്തിച്ചുവരുന്നു.
രൂപതക്കു കീഴിൽ ഇരുപതോളം സ്കൂളുകളുണ്ട്.
വികസന പദ്ധതികൾ താരതമ്യേന കുറവായ മേഖലയിൽ ജനകീയ സംരംഭങ്ങളിലൂടെ വികസനം യാഥാർത്ഥ്യമാക്കുന്നതിന്‌ വൈദികരും സാമൂഹ്യപ്രവർത്തകരും സജീവമായി പ്രവർത്തിച്ചുപോരുന്നു.
പ്രാരംഭ ഘട്ടത്തിൽ ആകെ 20 വൈദികർ മാത്രമുണ്ടായിരുന്ന രൂപതയിൽ പിന്നീട്‌ ഒരു മൈനർ സെമിനാരി സ്ഥാപിച്ചു.
ഇപ്പോൾ മുപ്പതിലേറെ ഇടവകകളിലായി മിഷനറിമാർ ഉൾപ്പെടെ ആകെ 56 വൈദികരുണ്ടണ്ട്‌.
ഇതിൽ പകുതിയിലേറെപ്പേർ ആദിവാസി കുടുംബങ്ങളിൽനിന്നുള്ളവരാണ്‌.
വിശ്വാസികളുടെ എണ്ണം 1985-ലെ 20,000ൽനിന്ന്‌ 37,000ആയി വർദ്ധിച്ചെങ്കിലും 2001 -ൽ ഉദയപ്പൂർ രൂപതയിലെ നാല്‌ ഇടവകകൾകൂടി ഉൾപ്പെടുത്തി ജാബുവ രൂപത രൂപവത്കരിച്ചതോടെ വീണ്ടും 20,000 ആയി കുറഞ്ഞു.
2002 ഒക്ടോബറിൽ ഇന്ത്യയിലെ അപ്പസ്തോലിക്‌ നുൺഷോ ആർച്ച് ബിഷപ്പ് ലോറെൻസോ ബാൽദിസേരി പാസ്റ്ററൽ സെൻറർ, സോഷ്യൽ സർവീസ്‌ സെൻറർ എന്നിവയും ഇവിടെ പ്രവർത്തിച്ചുവരുന്നു.
ജോസഫ് ഗോർഡൻ-ലെവിറ്റ് ഇംഗ്ലീഷ് വിലാസം https://ml.wikipedia.org/wiki/Joseph_Gordon-Levitt
ഒരു അമേരിക്കൻ നടൻ, ചലച്ചിത്രകാരൻ, ഗായകൻ, സംരംഭകൻ എന്നിവയാണ് ജോസഫ് ലിയോനാർഡ് ഗോർഡൻ-ലെവിറ്റ് (/ ˈlɛvɪt /; ജനനം: ഫെബ്രുവരി 17, 1981).
കുട്ടിക്കാലത്ത് ഗോർഡൻ-ലെവിറ്റ് എ റിവർ റൺസ് ത്രൂ ഇറ്റ് , ഏഞ്ചൽസ് ഇൻ ഔട്ട്‌ ഫീൽഡ് , ഹോളി മാട്രിമോണി , 10 തിംഗ്സ് ഐ ഹേറ്റ് എബൗട്ട് യു എന്നീ ചിത്രങ്ങളിലും 3rd റോക്ക് ഫ്രം ദി സൺ എന്ന ടിവി സീരീസിലെ ടോമി സോളമൻ എന്ന സാങ്കല്പിക കഥാപാത്രമായും അഭിനയിച്ചു.
അഭിനയത്തിനുവേണ്ടി കൊളംബിയ യൂണിവേഴ്‌സിറ്റിയിൽ നിന്ന് പഠനത്തിനിടയിൽ ഇടവേള എടുത്തെങ്കിലും 2004-ൽ വീണ്ടും അഭിനയം തുടർന്നു.
അതിനുശേഷം 500 ഡെയ്‌സ് ഓഫ് സമ്മർ , ഇൻസെപ്ഷൻ , ഹെഷർ , 50/50 , പ്രീമിയം റഷ് , മിറക്കിൾ അറ്റ് സെന്റ് അന്ന , ദി ബ്രദേഴ്‌സ് ബ്ലൂം , ദ ഡാർക്ക് നൈറ്റ് റൈസസ് , ബ്രിക്ക് , ലൂപ്പർ , ദി ലുക്ക് ഔട്ട് , മാനിക് , ലിങ്കൺ , മിസ്റ്റീരിയസ് സ്കിൻ , ജി.ഐ. ജോ: ദ റൈസ് ഓഫ് കോബ്ര .
റോബർട്ട് സെമെക്കിസ് സംവിധാനം ചെയ്ത ദി വാക്ക് (2015), എന്ന സിനിമയിൽ ഫിലിപ്പ് പെറ്റിറ്റിനെയും ഒലിവർ സ്റ്റോൺ ചിത്രമായ സ്നോഡൻ (2016) എന്ന സിനിമയിൽ വിസിൽബ്ലോവർ ആയ എഡ്വേഡ് സ്നോഡൻ ആയും അദ്ദേഹം അഭിനയിച്ചു.
(500) ഡെയ്‌സ് ഓഫ് സമ്മർ, 50/50 എന്നീ ചിത്രങ്ങളിലെ പ്രധാന അഭിനയത്തിന് മികച്ച നടനുള്ള മോഷൻ പിക്ചർ മ്യൂസിക്കൽ അല്ലെങ്കിൽ കോമഡി ഗോൾഡൻ ഗ്ലോബ് അവാർഡിന് നാമനിർദ്ദേശം ചെയ്യപ്പെട്ടു.
ജോസഫ് ലിയോനാർഡ് ഗോർഡൻ-ലെവിറ്റ് 1981 ഫെബ്രുവരി 17 ന് കാലിഫോർണിയയിലെ ലോസ് ഏഞ്ചൽസിലാണ് ജനിച്ചത്.
ലോസ് ഏഞ്ചൽസിലെ ഷെർമാൻ ഓക്ക്‌സിലാണ് അദ്ദേഹം വളർന്നത്.
അദ്ദേഹം യഹൂദനാണെങ്കിലും "കർശനമായി മതമില്ലാത്ത" ഒരു കുടുംബമായിരുന്നു.
പുരോഗമന ജൂത സഖ്യത്തിന്റെ സ്ഥാപകരിൽ അദ്ദേഹത്തിന്റെ മാതാപിതാക്കളും ഉണ്ടായിരുന്നു.
ഗോർഡൻ-ലെവിറ്റിന്റെ പിതാവ് ഡെന്നിസ് ലെവിറ്റ് പസഫിക്ക റേഡിയോ സ്റ്റേഷനായ കെപിഎഫ്കെ-എഫ്എമ്മിന്റെ വാർത്താ ഡയറക്ടറായിരുന്നു.
അദ്ദേഹത്തിന്റെ അമ്മ ജെയ്ൻ ഗോർഡൻ 1970 കളിൽ കാലിഫോർണിയയിലെ യുണൈറ്റഡ് സ്റ്റേറ്റ്സ് കോൺഗ്രസിന്റെ പീസ് ആന്റ് ഫ്രീഡം പാർട്ടിക്ക് വേണ്ടി മത്സരിച്ചു.
കെ‌പി‌എഫ്‌കെ-എഫ്‌എമ്മിന്റെ പ്രോഗ്രാം ഗൈഡ് എഡിറ്ററായി ജോലി ചെയ്യുന്നതിനിടെയാണ് അവർ ഡെന്നിസ് ലെവിറ്റിനെ കണ്ടുമുട്ടിയത്.
അദ്ദേഹത്തിന്റെ മുത്തച്ഛൻ മൈക്കൽ ഗോർഡൻ (1909-1993) ഒരു ഹോളിവുഡ് ചലച്ചിത്ര സംവിധായകനായിരുന്നു.
ഗോർഡൻ-ലെവിറ്റിന് ഒരു ജ്യേഷ്ഠൻ ഡാൻ ഉണ്ടായിരുന്നു.
ഒരു ഫോട്ടോഗ്രാഫറും ഫയർ സ്പിന്നറും ആയിരുന്ന അദ്ദേഹം 2010-ൽ 36 ആം വയസ്സിൽ മരിച്ചു.
ഗോർഡൻ-ലെവിറ്റ് വാൻ ന്യൂസ് ഹൈസ്കൂളിൽ ചേർന്നു.
1999-ൽ ബിരുദം നേടി.
കരിയർ ആദ്യകാല അഭിനയം Gordon-Levitt at a promotional event for 500 Days of Summer in March 2009
ഗോർഡൻ-ലെവിറ്റ് നാലാം വയസ്സിൽ ഒരു സംഗീത നാടക സംഘത്തിൽ ചേർന്നു.
ദി വിസാർഡ് ഓഫ് ഓസിന്റെ നിർമ്മാണത്തിൽ സ്കെയർക്രോ എന്ന സാങ്കൽപ്പിക കഥാപാത്രത്തെ അവതരിപ്പിച്ചു.
തുടർന്ന്, ഒരു ഏജന്റിനെ സമീപിച്ച് ടെലിവിഷനിലും സണ്ണി ജിം പീനട്ട് ബട്ടർ, കൊക്കോ പഫ്സ് , പോപ്പ്-ടാർട്ട്സ് , കിന്നി ഷൂസ് എന്നിവയുടെ പരസ്യ ചിത്രങ്ങളിലും അഭിനയിച്ചു.
ആറാമത്തെ വയസ്സിൽ ടെലിവിഷനുവേണ്ടി നിർമ്മിച്ച നിരവധി സിനിമകളിൽ അദ്ദേഹം അഭിനയിച്ചു.
1991-ൽ ടെലിവിഷൻ പരമ്പരയായ ഡാർക്ക് ഷാഡോസ് 1991 ഡേവിഡ് കോളിൻസ്, ഡാനിയൽ കോളിൻസ് എന്നിവയിലും എ റിവർ റൺസ് ത്രൂ ഇറ്റ് എന്ന സിനിമയിലും അഭിനയിച്ചു.
1992-93 കാലഘട്ടത്തിൽ, ജോൺ ഫോർസിത്ത് അഭിനയിച്ച സിറ്റ്കോമായ ദ പവർസ് ദാറ്റ് ബി എന്ന സിനിമയിൽ പിയേഴ്സ് വാൻ ഹോർൺ എന്ന ബുദ്ധിമാനായ ചെറുപ്പക്കാരനായി അഭിനയിച്ചു..
കിംഗ്സ്ലിയുടെ മാതാപിതാക്കളെ വിവാഹമോചനം ചെയ്തതിന്റെ യഥാർത്ഥ ജീവിതത്തെ അടിസ്ഥാനമാക്കി 1992-ൽ, ഗ്രിഗറി കിംഗ്സ്ലി ടിവിക്ക് വേണ്ടി നിർമ്മിച്ച സ്വിച്ചിംഗ് പാരന്റ്സ് എന്ന സിനിമയിൽ അഭിനയിച്ചു.
1994-ൽ ഡിസ്നി ചലച്ചിത്രമായ ഏഞ്ചൽസ് ഇൻ ഔട്ട്‌ഫീൽഡിൽ മാലാഖമാരെ കാണുന്ന അനാഥനായി അദ്ദേഹം അഭിനയിച്ചു.
1996-ൽ, 3rd റോക്ക് ഫ്രം ദ സൺ എന്ന സിറ്റ്കോമിൽ ടോമി സോളമൻ എന്ന സാങ്കൽപ്പിക കഥാപാത്രത്തെ അവതരിപ്പിച്ചു.
ആറ് സീസണുകളിലായിരുന്ന പരമ്പരയിൽ ഗോർഡൻ-ലെവിറ്റ് ഒരു ജൂത കുട്ടിയാണെന്ന് നടിക്കുന്ന ഒരു അന്യഗ്രഹ ജീവിയാണെന്ന് സാൻ ഫ്രാൻസിസ്കോ ക്രോണിക്കിൾ പത്രത്തിൽ പ്രസിദ്ധീകരിച്ചു.
1990 കളിൽ, കൗമാരക്കാരുടെ മാസികകളിൽ അദ്ദേഹം പതിവായി പ്രത്യക്ഷപ്പെട്ടിരുന്നു.
1998-ൽ ദാറ്റ് 70 ഷോയിൽ അദ്ദേഹം പങ്കെടുത്തു.
"എറിക് ബഡ്ഡി" എപ്പിസോഡിൽ ബഡ്ഡി എന്ന സ്വവർഗ്ഗാനുരാഗിയായ കൗമാരക്കാരൻ, തന്റെ സുഹൃത്ത് (പ്രധാന കഥാപാത്രം എറിക് ഫോർമാൻ) സ്വവർഗ്ഗാനുരാഗിയാണെന്ന് കരുതുന്നു.
അവലംബം പുറത്തേക്കുള്ള കണ്ണികൾ ജോസഫ് ഗോർഡൻ-ലെവിറ്റ് വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഇന്റർനെറ്റ് മൂവി ഡാറ്റാബേസിൽ നിന്ന് ജോസഫ് ഗോർഡൻ-ലെവിറ്റ് ജോസഫ് ഗോർഡൻ-ലെവിറ്റ് at Rotten Tomatoes
ജോസഫ് ഗാട്‌നർ ജോസഫ് ഗാട്‌നർ
ജർമൻകാരനായ ഒരു സസ്യശാസ്ത്രജ്ഞനായിരുന്നു ജോസഫ് ഗാട്‌നർ .
Joseph Gaertner.
വിത്തുകളെപ്പറ്റിയുള്ള De Fructibus et Seminibus Plantarum (1788-1792) എന്ന ഗ്രന്ഥത്താൽ പ്രശസ്തനാണ്.
സസ്യശാസ്ത്രത്തിൽ Gaertn.
എന്ന ചുരുക്കെഴുത്ത് ഇദ്ദേഹത്തെ സൂചിപ്പിക്കാൻ ഉപയോഗിക്കുന്നു.
കാൽവിലാണ് ഗാട്‌നർ ജനിച്ചത്.
ആൽബ്രെക്റ്റ് വോൺ ഹല്ലറുടെ കീഴിൽ ഗട്ടിംഗനിൽ പഠിച്ചു.
അദ്ദേഹം പ്രാഥമികമായി പ്രകൃതിശാസ്ത്രജ്ഞനായിരുന്നു.
മാത്രമല്ല ഭൗതികശാസ്ത്രത്തിലും സുവോളജിയിലും പ്രവർത്തിച്ചു.
മറ്റ് പ്രകൃതിശാസ്ത്രജ്ഞരെ കാണാൻ അദ്ദേഹം ധാരാളം യാത്ര ചെയ്തു.
1760-ൽ ട്യൂബിംഗെനിലെ അനാട്ടമി പ്രൊഫസറായ അദ്ദേഹം 1768-ൽ സെന്റ് പീറ്റേഴ്‌സ്ബർഗിൽ സസ്യശാസ്ത്ര പ്രൊഫസറായി നിയമിതനായി.
പക്ഷേ 1770-ൽ കാലുവിലേക്ക് മടങ്ങി.
ജോസഫ് ഡൂവീൻ ഇംഗ്ലീഷ് വിലാസം https://ml.wikipedia.org/wiki/Joseph_Duveen,_1st_Baron_Duveen ഇംഗ്ലീഷ് വിലാസം https://ml.wikipedia.org/wiki/Joseph_Duveen,_1st_Baron_Duveen ജോസഫ് ഡൂവിൻ 1920-ൽ
ഇംഗ്ലണ്ടിലെ മിൽബാങ്കിൽ ആദ്യത്തെ ബാരണായിരുന്നു ജോസഫ് ഡൂവീൻ .
ഇദ്ദേഹം ഏറ്റവും വലിയ ചിത്രശേഖരത്തിനുടമയായിരുന്നു.
ഇംഗ്ലണ്ടിലേയും അമേരിക്കയിലേയും ചിത്രകലയെ പരമാവധി പ്രോത്സാഹിപ്പിച്ച ഒരു വ്യക്തിയാണിദ്ദേഹം.
1869 ഒക്ടോബർ 14-ന് ഹള്ളിൽ ജനിച്ചു .
ഏറ്റവും വലിയ ചിത്രശേഖരത്തിനുടമ
മൂന്നു ദശകക്കാലം ലോകത്തിലെ ഏറ്റവും വലിയ ചിത്രശേഖരത്തിനുടമയായിരുന്നു.
അമേരിക്കയിൽ നിന്നാണ് ഏറ്റവുമധികം ചിത്രങ്ങൾ ഇദ്ദേഹം ശേഖരിച്ചത്.
ഫ്രാങ്കോയ് സ്ബോച്ചറുടെ റൂമ്സ് ഇൻറോക്കോക്കോ ഗിയോവന്നിബെല്ലിനിയുടെ ഫീസ്റ്റ് ഒഫ് ദ ഗോഡ്സ് തോമസ് ഗെയ് ൻസ് ബറോയുടെ ബ്ലൂബോയ്
തുടങ്ങിയ പ്രശസ്ത ചിത്രങ്ങൾ പലതും ഡുവീനിന്റെ ശേഖരത്തിലുണ്ടായിരുന്നു.
ബെഞ്ചമിൻ അൾട്ട്മാൻ ആൻഡ്രൂമെലൺ സാമുവൽ ക്രെസ് ജോസഫ് വൈഡനർ
മുതലായ പ്രമുഖർ ഡൂവീനിന്റെ ചിത്രശേഖരവുമായി ബന്ധപ്പെട്ട് ഇടപാടുകൾ നടത്തിയിരുന്നു.
ഒരു കലാസംരക്ഷകൻ
ഒരു കലാസംരക്ഷകനെന്ന നിലയ്ക്ക് ഡൂവീൻ ബ്രിട്ടിഷ് മ്യൂസീയങ്ങൾക്ക് അനേകം ചിത്രങ്ങൾ സംഭാവനയായി നൽകി.
ഇതിനുപുറമേ മ്യൂസിയങ്ങൾക്കും ചിത്രകാരന്മാർക്കും സാമ്പത്തിക സഹായവും നൽകുകയുണ്ടായി.
ലണ്ടൻ സർവകലാശാലയിൽ ഹിസ്റ്ററി ഒഫ് ആർട്ടിന് ഒരു ചെയർ രൂപീകരിക്കുവാനും നടപടികൾ സ്വീകരിച്ചു.
1939 മേയ് 25-ന് ലണ്ടനിൽ അന്തരിച്ചു.
പുറത്തേക്കുള്ള കണ്ണികൾ http://melbourneblogger.blogspot.in/2009/05/joseph-duveen-art-dealer-extraordinaire.html http://www.infoplease.com/encyclopedia/people/duveen-joseph-1st-baron-duveen-millbank.html Archived 2013-01-31 at the Wayback Machine .
http://www.amazon.co.uk/duveen-joseph-Books/s?ie=UTF8 page=1 rh=n%3A266239%2Ck%3ADuveen\c%20Joseph%20Duveen\c കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡൂവീൻ, ജോസഫ് (1869 - 1939) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജോസഫ് പവ്വത്തിൽ ഇംഗ്ലീഷ് വിലാസം https://ml.wikipedia.org/wiki/Joseph_Powathil
1986 മുതൽ 2007 വരെ ചങ്ങനാശ്ശേരി അതിരൂപതയുടെ ആർച്ച് ബിഷപ്പായിരുന്നു മാർ ജോസഫ് പവ്വത്തിൽ (ഓഗസ്റ്റ് 14, 1930 - 18 മാർച്ച് 2023) ജീവചരിത്രം
1930 ആഗസ്ത് 14-നാണ് ജോസഫ്, മറിയക്കുട്ടി ദമ്പതിമാരുടെ മകനായി ചങ്ങനാശ്ശേരി കുറുമ്പനാടം പൗവത്തിൽ വീട്ടിൽ പിജെ ജോസഫ് എന്ന ജോസഫ് പവ്വത്തിൽ ജനിച്ചത്.
കുട്ടിക്കാലത്ത് അദ്ദേഹം പാപ്പച്ചൻ എന്ന പേരിലാണ് അറിയപ്പെട്ടിരുന്നത്.
പുളിയാകുന്ന് ഹോളിഫാമിലി എൽ.പി.എസ്, കുറുമ്പനാടം സെൻ്റ് പീറ്റേഴ്സ് ഹൈസ്കൂൾ, ചങ്ങനാശേരി എസ്.ബി കോളേജ്, മദ്രാസ് ലയോള കോളേജ് എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കിയ ജോസഫ് 1962 ഒക്ടോബർ 3ന് പൗരോഹിത്യം സ്വീകരിച്ചു.